
Ministru kabineta sēdes protokollēmums

Informatīvais ziņojums "Par siltumnīcefekta gāzu emisiju samazināšanas un oglekļa dioksīda piesaistes saistību izpildi"

· 1. Pieņemt zināšanai iesniegto informatīvo ziņojumu.
· 2. Ministru kabineta 2024. gada 12. jūlija rīkojuma Nr. 573 "Aktualizētais Nacionālais enerģētikas un klimata plāns 2021.–2030. gadam" 2. punktā minētajām ministrijām līdz katra nākamā mēneša pēdējai darba dienai aizpildīt un atjaunot informāciju par  Nacionālā enerģētikas un klimata plāna pasākumiem Klimata un enerģētikas ministrijas uzturētajā vadības rīkā, lai īstenotu  Nacionālā enerģētikas un klimata plāna ieviešanas progresa uzraudzību un veicinātu klimata un enerģētikas mērķu izpildi.
·  
· 3. Ministru kabineta 2024. gada 12. jūlija rīkojuma Nr. 573 "Aktualizētais Nacionālais enerģētikas un klimata plāns 2021.–2030. gadam" 2. punktā minētajām ministrijām Nacionālā enerģētikas un klimata padomes darba grupās prioritizēt augsta riska pasākumu izskatīšanu, kas novērtēti kā pamatoti, bet ar neskaidru īstenošanu, piedāvājot risinājumus to virzībai (t.sk. nepieciešamos lēmumus, finansējumu, normatīvo regulējumu un īstenošanas grafiku), kā arī turpināt uzraudzīt to īstenošanu, aktualizēt informāciju vadības rīkā un ziņot par progresu ar Ministru kabineta 2021. gada 22. jūnija rīkojumu Nr. 437 "Par starpministriju darba grupas izveidi klimata politikas koordinācijai" izveidotās starpministriju darba grupas sanāksmēs.
· 4. Ministru kabineta 2024. gada 12. jūlija rīkojuma Nr. 573 "Aktualizētais Nacionālais enerģētikas un klimata plāns 2021.–2030. gadam" 2. punktā minētajām ministrijām piedāvāt alternatīvus vai kompensējošus risinājumus augsta riska Nacionālā enerģētikas un klimata plāna pasākumiem (norādot sagaidāmo ietekmi, īstenošanas termiņus un finansējumu), kas novērtēti kā pārskatāmi un līdz 2026. gada 31. jūlijam ziņot par Nacionālā enerģētikas un klimata plāna progresu Nacionālajai enerģētikas un klimata padomei.

